Ο **Τίμοθι Τζον Ράιαν** (αγγλικά: *Timothy John Ryan*, 16 Ιουλίου 1973), είναι Αμερικανός πολιτικός και δικηγόρος, που υπηρετεί ως Μέλος της Βουλής των Αντιπροσώπων των Ηνωμένων Πολιτειών για την 13η περιφέρεια της πολιτείας του Οχάιο, από τον Ιανουάριο του 2013. Από τον Ιανουάριο του 2003 έως τον Ιανουάριο του 2013, υπηρέτησε για την 17η περιφέρεια του Οχάιο. Είναι μέλος του Δημοκρατικού Κόμματος.

Πριν από την εκλογή του στο Κογκρέσο, υπηρέτησε ως Μέλος της πολιτειακής Γερουσίας του Οχάιο για την 32η περιφέρεια, από τον Ιανουάριο του 2002 έως τον Δεκέμβριο του 2002. 

Εξελέγη πρώτη φορά στο Κογκρέσο των Ηνωμένων Πολιτειών, στις εκλογές του 2002, για την 17η περιφέρεια του Οχάιο, με ποσοστό 51,0% έναντι 34,0% της τότε Ρεπουμπλικανής ανθυποψήφιάς του. Επανεξελέγη στην 17η περιφέρεια, τέσσερεις ακόμα φορές (2004, 2006, 2008, 2010). Ύστερα από την ανακατανομή των εδρών το 2012, η περιφέρειά του, μεταφέρθηκε στην 13η περιφέρεια, και έτσι στις εκλογές του 2012, εξελέγη με ποσοστό 72,0% έναντι 28,0% της τότε Ρεπουμπλικανής ανθυποψήφιάς του. Έχει επανεκλεγεί το 2012, το 2014, το 2016, το 2018 και το 2020. Το 2020, επανεκλέχθηκε με ποσοστό 53,0% έναντι 45,0% της Ρεπουμπλικανής ανθυποψήφιάς του. Η περιφέρεια του Ράιαν, περιλαμβάνει μια μεγάλη περιοχή στο βορειοανατολικό τμήμα του Οχάιο, περιλαμβάνοντας και τις πόλεις του Άκρον και του Γιάνγκσταουν.

Ο Ράιαν, ήταν υποψήφιος για το προεδρικό χρίσμα του Δημοκρατικού Κόμματος, για τις προεδρικές εκλογές του 2020.

Τον Απρίλιο του 2021, ο Ράιαν, ανακοίνωσε ότι θα είναι υποψήφιος για την κενή έδρα της Γερουσίας των Ηνωμένων Πολιτειών στο Οχάιο, που θα προκύψει από την συνταξιοδότηση και απόσυρση του εν ενεργεία Ρεπουμπλικανού Γερουσιαστή Ρομπ Πόρτμαν, στις ενδιάμεσες εκλογές του 2022. Στις 3 Μαΐου 2022, κερδίσε τις προκριματικές εκλογές, και έτσι αναδείχθηκε ως ο υποψήφιος του Δημοκρατικού Κόμματος, για την θέση της Γερουσίας στο Οχάιο.

Βιογραφία
---------

Ο Τιμ Ράιαν, γεννήθηκε τον Ιούλιο του 1973 στο Νάιλς του Οχάιο (μια μικρή πόλη έξω από το Γιάνγκσταουν), και μεγάλωσε στο Ουόρεν του Οχάιο. Αποφοίτησε από το Λύκειο "John F. Kennedy High School" στο Ουόρεν, το 1991. Σπούδασε Πολιτικές Επιστήμες στο Πανεπιστήμιο Μπόουλινγκ Γκριν στο Τολέδο του Οχάιο, και έλαβε πτυχίο (BA) το 1995. Στη συνέχεια, σπούδασε Νομική στο Πανεπιστήμιο του Νιου Χάμσαϊρ στο Κόνκορντ του Νιου Χάμσαϊρ, λαμβάνοντας πτυχίο (JD) το 2000.

#### Προσωπική ζωή

Ο Ράιαν, είναι παντρεμένος από το 2013 με την Άντρια Ζετς, την δεύτερη σύζυγό του, με την οποία έχουν αποκτήσει έναν γιό. Η Άντρια, έχει δύο παιδιά από τον προηγούμενο γάμο της. Ο Ράιαν, διαμένει στο Ουόρεν του Οχάιο.

Παραπομπές
----------

1. 1 2 3  bioguide.congress.gov/scripts/biodisplay.pl?index=R000577.
2. ↑  Ανακτήθηκε στις 4  Μαρτίου 2021.
3. ↑  «Biography». *Representative Tim Ryan* (στα Αγγλικά). Αρχειοθετήθηκε από το πρωτότυπο στις 4 Απριλίου 2022. Ανακτήθηκε στις 4 Απριλίου 2022.
4. ↑  «RollCall.com - Member Profile - Rep. Tim Ryan, D-Ohio». *media.cq.com*. Ανακτήθηκε στις 4 Απριλίου 2022.
5. ↑  «Tim Ryan (Ohio)». *Ballotpedia* (στα Αγγλικά). Ανακτήθηκε στις 4 Απριλίου 2022.
6. ↑  Ryan, Tim. «Tim Ryan». *www.congress.gov*. Ανακτήθηκε στις 4 Απριλίου 2022.
7. ↑  CNN, Dan Merica. «Tim Ryan ends 2020 presidential campaign». *CNN*. Ανακτήθηκε στις 4 Απριλίου 2022.
8. ↑  «Ohio Rep. Tim Ryan launches Senate bid». *NBC News* (στα Αγγλικά). Ανακτήθηκε στις 4 Απριλίου 2022.
9. ↑  CNN, Alex Rogers and Dan Merica. «Rep. Tim Ryan launches campaign of US Senate seat in Ohio». *CNN*. Ανακτήθηκε στις 4 Απριλίου 2022.
10. ↑  «Democrats nominate Tim Ryan in Ohio's key Senate race, NBC News projects». *NBC News* (στα Αγγλικά). Ανακτήθηκε στις 4 Μαΐου 2022.
11. ↑  «Biographical Directory of the U.S. Congress - Retro Member details». *bioguideretro.congress.gov*. Ανακτήθηκε στις 4 Απριλίου 2022.
12. ↑  «Bioguide Search». *bioguide.congress.gov*. Ανακτήθηκε στις 4 Απριλίου 2022.
13. ↑  Eaton, Sabrina· clevel· .com (22 Απριλίου 2013). «Rep. Tim Ryan marries Andrea Zetts of Struthers». *cleveland* (στα Αγγλικά). Ανακτήθηκε στις 4 Απριλίου 2022.
14. ↑  Eaton, Sabrina· clevel· .com (23 Μαΐου 2013). «Rep. Tim Ryan and new wife purchase spacious home in Howland Township». *cleveland* (στα Αγγλικά). Ανακτήθηκε στις 4 Απριλίου 2022.

Εξωτερικοί σύνδεσμοι
--------------------

* Πολυμέσα σχετικά με το θέμα  Tim Ryan (politician) στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 209908140
* LCCN: n2011077378
* ISNI: 0000 0003 5860 9671
* US Congress: R000577

 |

 |